Juozas Pundzius

Juozas Pundzius (g. 1954 m. sausio 24 d. Plungėje, Plungės raj. sav.) – Lietuvos sveikatos mokslų universiteto profesorius, gydytojas–chirurgas, Lietuvos politinis bei visuomenės veikėjas.

Išsilavinimas 

Proj. J. Pundzius 1961 m. pradėjo mokytis Plungės 3-iojoje vidurinėje mokykykloje kurią baigė 1971 m. Tais pačiais metais įstojo į Kauno medicinos instituto Medicinos fakultetą ir 1977 m. įgijo gydytojo diplomą.
Podiplominės chirurginės internatūros studijas atliko Klaipėdos respublikinėje ligoninėje ir 1978 m. įgijo gydytojo chirurgo specialybę. 1982–1984 m. atliko chirurgijos klinikinę ordinatūrą Kauno medicinos instituto I – je chirurgijos katedroje.

Stažuotės ir podiplominis tobulinimasis:
 1992–1999 m. Tobulinosi Švedijos, Danijos, Prancūzijos, Vokietijos, Jungtinių Amerikos Valstijų ligoninėse.
 1988 m. Tallinna Tervishoiuosakond, Estija. 1 mėnesio chirurgijos specialybės stažuotė.
 1991 m. „Acute surgical abdominal diseases in elderly patients and surgical infections“ (1 savaitės kursai) Ryga, Latvija.
 1993 m. „Strategic management in medicine. Local Government Management Board (Great Britain) in cooperation with Klaipeda City Hospital“ (1 savaitės seminaras) Klaipėda, Lietuva.
 1994 m. „Hopr-Exchange Programme for Hospital Professionals“ (2 savaičių trukmės) Europos bendrijos ligoninių komitetas, Leuven, Belgija.
 1994 m. „Advanced study course in gastroenterology“ (1 savaitės trukmės) Los Andželas, Kalifornija, Jav.
 1994 m. „Training courses in the field of video laparoscopic Abdominal Surgery“ Gentofte universiteto ligoninė, Kopenhaga, Danija.
 1995 m. „Enterinis maitinimas abdominalinės chirurgijos praktikoje“ Kauno III- ia klinikinė ligoninė, Lietuva.
 1995 m. „International Surgical Week ISW 95“. Lisabona, Portugalija.
 1995 m. „Training courses of Abdominal Surgery“ (1 savaitės trukmės) Barselona, Ispanija.
 1998 m. „Edukologinė sistema chirurginėje klinikoje“ (1 savaitės trukmės). Kauno medicinos akademija.
 1998 m. Kepenų transplantacijos stažuotė (2 savaitės trukmės) Eseno universitetinėje ligoninėje, Vokietija.
 1999 m. Kepenų transplantacijos stažuotė (2 savaitės trukmės) Liono universitetinėje ligoninėje, Prancūzija.
 2004 m. Kepenų ir kasos onkochirurgija (1 mėn. trukmės). NewYork Memorial Slone Cattering Cancer Center, Niujorkas, Jav.
 2012 m. Kepenų transplantacija (1 savaitės trukmės) Seulas, Pietų Korėja.

Darbinė veikla 

 1977–1978 m. Gydytojas internas Klaipėdos respublikinėje ligoninėje.
 1978–1982 m. Gydytojas–chirurgas Plungės rajono centrinėje ligoninėje.
 1979–1982 m. Plungės rajono centrinės ligoninės vyriausiojo gydytojo pavaduotojas.
 1982–1984 m. Klinikinis ordinatorius Kauno medicinos instituto I-oje chirurgijos katedroje;
 1984–1988 m. Gydytojas–chirurgas Kauno akademinėse klinikose;
 1988–1991 m. Kauno akademinių klinikų vyriausiojo gydytojo pavaduotojas;
 1989–1993 m. Asistentas, vyr. asistentas Kauno medicinos akademijos I-oje chirurgijos katedroje;
 1993–1995 m. Kauno medicinos akademijos Bendrosios chirurgijos katedros vedėjas;
 1993–2000 m. Kauno medicinos universiteto docentas
 1995–2013 m. Lietuvos sveikatos mokslų universiteto ligoninės Kauno klinikų generalinis direktorius;
 1996–2013 m. Kauno medicinos universiteto (šiuo metu Lietuvos sveikatos mokslų universiteto) prorektorius klinikiniam darbui.
 2000 – iki dabar Kauno medicinos universiteto (šiuo metu Lietuvos sveikatos mokslų universiteto) profesorius;
 1996 m. iki dabar Kauno medicinos universiteto Chirurgijos klinikos vadovas, Hepatopankreatobiliarinės chirurgijos sektoriaus vadovas.

Profesinė veikla:

Prof. J. Pundziaus specializacijos kryptis – pilvo chirurgija. Siauresnė specializacija − kepenų kasos ir tulžies latakų chirurgija, virškinimo trakto kraujavimų diagnostika ir gydymas bei skubi chirurgija. Atsakingas už Chirurgijos klinikos diagnostinę, gydomąją ir organizacinę veiklą, vadovauja bendroms vizitacijoms, gyd. konsiliumams, klinikinėms ir patologoanatominėms konferencijoms.
Kasmet atlieka daugiau ne 100 operacijų, tarp jų – sudėtingiausias pilvo chirurgijos operacijas. Kepenų transplantacijos operacijų Lietuvoje pradininkas. 2000 m. prof. J. Pundzius atliko pirmą sėkmingą kepenų transplantaciją Lietuvoje. Profesorius Pundzius administruodamas Kauno klinikas inicijavo ir įgyvendino daugybę didžiausios Lietuvos ligoninės infrastruktūros plėtros ir pertvarkymo projektų. Regiono ir šalies sveikatos priežiūros paslaugų plėtrai vykdyta ES Struktūrinių fondų paramos projektų daugiau kaip už 350 mln. litų: Šiaurės ir Vidurio Lietuvos širdies ir kraujagyslių ligų sergamumo ir mirtingumo mažinimo, mirtingumo nuo onkologinių susirgimų mažinimo, traumų ir skubios pagalbos, laboratorinės diagnostikos optimizavimo, vaikų ir naujagimių pagalbos gerinimo, psichikos sveikatos paslaugų prieinamumo ir kitose srityse.

Visuomeninė, akademinė veikla 

 Nuo 2001 m. iki dabar Lietuvos Respublikos Seimui atskaitingos Nacionalinės Sveikatos Tarybos pirmininkas;
 Nuo 2010 m. Lietuvos sveikatos mokslų universiteto Tarybos narys, Senato narys ir Senato komisijos pirmininkas;
 Permanentinis Lietuvos Respublikos Sveikatos apsaugos ministerijos Kolegijos narys;
 Nuo 1998 m. iki dabar Privalomojo sveikatos draudimo tarybos narys;
 2001–2006 m. Kauno medicinos universiteto Senato Pirmininkas;
 2001 m. iki dabar Nacionalinės sveikatos tarybos pirmininkas;
 2003–2006 m. Lietuvos universitetų Senatų pirmininkų konferencijos prezidentas;
 2006–2009 m. Baltijos šalių chirurgų asociacijos vykdantysis prezidentas;
 2014 m. iki dabar Lietuvos Respublikos Sveikatos apsaugos ministerijos vyriausiasis Respublikos specialistas chirurgijai;
 Keleto tarptautinių ir pasaulio chirurgų, gastroenterologų asociacijų narys;
 Buvęs Lietuvos Chirurgų asociacijos prezidentas, Baltijos chirurgų asociacijos prezidentas;
 Tarptautinis medicinos etikos ekspertas;
 Plungiškių draugijos Valdybos narys;
 Buvęs Kauno šachmatų federacijos prezidentas.

Profesorius Juozas Pundzius skaito paskaitas lietuvių ir anglų kalbomis, veda pratybas, egzaminuoja Lietuvos sveikatos mokslų universiteto medicinos, stomatologijos, slaugos fakultetų studentus. Yra daugelio rezidentų vadovas, doktorantų konsultantas, 13 gynimo tarybų pirmininkas, 5 gynimo tarybų, komitetų narys, 6 habilitacijos komitetų pirmininkas. Paruošė ir skaitė mokslinių pranešimų Pasaulio, Europos, Lietuvos chirurgų, gastroenterologų, onkologų kongresuose. Yra medicinos krypties mokslo programos „Gastroenterologija“ vadovas. Ilgametis medicinos mokslo krypties (06B) doktorantūros komiteto narys, mokslo darbų recenzentas.

Išleisti vadovėliai:
 „Klinikinis pilvo tyrimas“ – KMA leidykla 1994 m., pakartotinis, pataisytas leidimas Charibdė 2008 m. – autorinis vadovėlis;
 „Žarnyno nepraeinamumas“ – KMU leidykla 1999 m. – bendraautoris;
 „Endokrininė chirurgija“ Charibdė 2009 m. – bendraautoris;
 „Chirurgija“ Aušra 2006 m. – sudarytojas ir bendraautoris;
 „Chirurgija I tomas bendroji dalis ir II tomas specialioji dalis“.- Vitae Litera 2013 m. – sudarytojas ir bendraautoris;
 „Chirurgija šeimos gydytojui“- Vitae Litera 2014 m. – sudarytojas ir bendraautoris.

Suteikti pedagoginiai vardai:
 1993 m. suteiktas pedagoginis docento vardas.
 1999 m. suteiktas pedagoginis profesoriaus vardas.

Mokslinė veikla:

 1992 m. eksternu apgynė medicinos mokslų daktaro disertaciją „Pakartotinio kraujavimo iš skrandžio ir dvylikapirštės žarnos opų prognozavimas ir gydymo taktika“.
 1999 m. eksternu apgynė habilituoto daktaro disertaciją „Kraujuojančių skrandžio ir dvylikapirštės žarnos opų eigos ir išeičių prognozavimas bei gydymo taktika“ (eksperimentiniai ir klinikiniai tyrimai).
 parašė daugiau nei 230 mokslinių publikacijų, iš jų 33 – leidiniuose, įtrauktuose į „Thomson Reuters Web of Knowledge“ duomenų bazę.

Pasiekimai ir apdovanojimai 

 2004 m. apdovanotas Lietuvos didžiojo kunigaikščio Gedimino ordino Karininko kryžiumi.
 2008 m. suteikta LPK nominacija ,,Profesijos Riteris‘‘.
 2009 m. suteiktas Lietuvos nusipelniusio gydytojo vardas.
 2010 m. apdovanotas Kauno apskrities viršininko garbės ženklu.
 2012 m. suteiktas Lietuvos nusipelniusio medicinos darbuotojo vardas.
 2012 m. apdovanotas Kauno arkivyskupijos gailestingumo medaliu.
 LR Prezidento, LR Seimo pirmininkų, LR Ministrų pirmininkų padėkos, vardinės dovanos.

Prof. Juozo Pundziaus labiausiai vertinami gyvenime pasiekimai 

Profesorius chirurgijos srityje padarė unikalias dar šalyje nedarytas chirurgines operacijas, tarp jų ir 2000 m. sėkmingai atliko pirmąją Lietuvoje kepenų transplantacijos operaciją. Vadovaujant chirurgijos klinikai išaugo daugybė šalyje ir pasaulyje pripažįstamų profesionalių chirurgų, tame tarpe net 11 profesorių. 18,5 metų prof. J. Pundzius vadovavo didžiausiai Lietuvos gydymo ir mokslo įstaigai – LSMUL Kauno klinikoms, suklestėjusioms per šį laikotarpį. Užtarnautas pripažinimas ir autoritetas sveikatos priežiūros srityje – tai iš dalies liudija išrinkimas keturias kadencijas iš eilės Nacionalinės sveikatos tarybos pirmininku. 1970 m. buvo Lietuvos moksleivių šachmatų čempionu. Užaugino ir į gyvenimą išleido 4 dukras, kurios įgijo aukštąjį išsilavinimą, tapo visuomeniškomis, sugebančiomis derinti praktinį ir mokslo darbą bei asmeninio gyvenimo siekius su šeimos vertybėmis.

Šaltiniai

Nuorodos 
 Profesoriaus Juozo Pundziaus Facebook profilis

Lietuvos chirurgai
Lietuvos pedagogai
Kauno politikai